באחד בשבת, ביום התשיעי לחודש ניסן בשנת חמשת אלפים ושבע מאות ושבעים ושמונה לבריאת העולם למנין שאנו מונים כאן, בעיר ניו-יורק שבמדינת ניו-יורק, בפני אלוהים ובנוכחות בני משפחה וחברים, בני הזוג \_\_\_\_\_\_\_\_\_ ו \_\_\_\_\_\_\_\_\_ נכנסו בברית נישואין זו. שניהם אמרו את המילים וביצעו את הטקסים אשר איחדו את חייהם בהתחייבות הדדית לאהבתם, בברכת האל וכדת משה וישראל.

הם אמרו זה לזו:

אנו מתחייבים זה לזו בפרק חדש בחיינו, ומבטיחים לאהוב, לעודד ולתמוך זה בזו.

חיינו מבוססים על קשר חברות עמוק ואוהב שבליבו חמלה, והם עשירים יותר בזכות היותנו יחד.

אנו מתחייבים להעריך האחד את השנייה ולתמוך האחד השנייה, ולגלות רגישות זה לצרכי זו.

נזין זה את זו רגשית, רוחנית, פיזית ואינטלקטואלית, ונהיה תמיד מודעים לנפשו של האחר.

מי ייתן ונמשיך לצמוח יחד, נשמר את האומץ והנחישות הדרושים להשגת יעדינו הנכספים, ונטפח לנו חלקת אלוהים שלווה משלנו.

אנו מבטיחים לחגוג ביחד את החיים – עם השמחות ועם רגעי הצער שבהם – בהכרת תודה.

מי ייתן ונצליח לשמר את האינטימיות אשר מטפחת אמון, כנות ותקשורת.

כשותפים לחיים, נשאף להקים בית שיהיה מלא בנוכחות אלוהים, במשפחה, בחברים, בשחוק ובאהבה.

וְאֵרַשְׂתִּיךְ לִי, לְעוֹלָם; וְאֵרַשְׂתִּיךְ לִי בְּצֶדֶק וּבְמִשְׁפָּט, וּבְחֶסֶד וּבְרַחֲמִים (הושע ב', פסוק כא).

שִׂימֵנִי כַחוֹתָם עַל-לִבֶּךָ כַּחוֹתָם עַל-זְרוֹעֶךָ כִּי-עַזָּה כַמָּוֶת אַהֲבָה... רְשָׁפֶיהָ רִשְׁפֵּי אֵשׁ שַׁלְהֶבֶתְיָהּ:

מַיִם רַבִּים לֹא יוּכְלוּ לְכַבּוֹת אֶת-הָאַהֲבָה וּנְהָרוֹת לֹא יִשְׁטְפוּהָ; (שיר השירים ח', פסוקים ו-ז).

והכל שריר וקיים.